CELEX: 52011PC0383
Language: mt
Date: 2011-06-17
Title: Proposta Konġunta għal REGOLAMENT TAL-KUNSILL li jemenda r-Regoalment tal-Kunsill (KE) Nru 174/2005 li jimponi restrizzjonijiet fuq il-fornitura ta' assistenza relatata mal-attivtajiet militari fil-Côte d'Ivoire

|
			
		
		
		52011PC0383
		
			Proposta Konġunta għal REGOLAMENT TAL-KUNSILL li jemenda r-Regoalment tal-Kunsill (KE) Nru 174/2005 li jimponi restrizzjonijiet fuq il-fornitura ta' assistenza relatata mal-attivtajiet militari fil-Côte d'Ivoire /* KUMM/2011/0383 finali - NLE 2011/0168 */
			
				
		
		
			
			   	MEMORANDUM TA' SPJEGAZZJONI
(1)              
Fuq il-bażi
tal-Pożizzjoni Komuni 2004/852/PESK, ir-Regolament
tal-Kunsill Nru 174/2005, kif emendat, introduċa projbizzjoni
rigward l-għoti ta’ assistenza teknika u finanzjarja fir-rigward
tal-attivitajiet militari fil-Côte d’Ivoire (il-Kosta tal-Avorju), sabiex
tiġi implimentata r-Riżoluzzjoni tal-Kunsill tas-Sigurtà
tan-Nazzjonijiet Uniti 1572 (2004). Ir-Regolament ipprovda wkoll
għal projbizzjoni dwar l-esportazzjoni ta’ apparat għar-ripressjoni
interna lejn il-Côte d’Ivoire, kif ukoll assistenza teknika u finanzjarja
relatata. Minn dak iż-żmien 'l hawn,
il-Pożizzjoni Komuni 2004/852/PESK ġiet sostitwita
mid-Deċiżjoni tal-Kunsill 2010/656/PESK.
(2)              
Id-Deċiżjoni
tal-Kunsill 2011/[…]/PESK ta’ […] temenda
d-Deċiżjoni tal-Kunsill 2010/656/PESK u timmodifika deroga dwar
l-embargo tal-armi, fid-dawl tal-UNSCR 1980 (2011). Tipprodvi wkoll
għal deroga speċifika fir-rigward tal-projbizzjoni dwar l-apparat
għar-ripressjoni interna, sabiex jiġi permess is-sostenn
għar-riforma fis-settur tas-sigurtà fil-Côte d’Ivoire.
(3)              
Ir-Rappreżentant Għoli tal-UE
għall-Affarijiet Barranin u l-Politika ta' Sigurtà u l-Kummissjoni
jipproponu li jagħtu effett lil dawn il-miżuri permezz ta' Regolament
ibbażat fuq l-Artikolu 215 tat-Trattat dwar il-Funzjonament tal-Unjoni
Ewropea (TFUE).
2011/0168 (NLE)
Proposta Konġunta għal
REGOLAMENT TAL-KUNSILL
li jemenda r-Regoalment tal-Kunsill (KE) Nru 174/2005
li jimponi restrizzjonijiet fuq il-fornitura ta' assistenza relatata
mal-attivtajiet militari fil-Côte d'Ivoire
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 215
tiegħu, 
Wara li kkunsidra d-Deċiżjoni
tal-Kunsill 2011/…/PESK ta’ […] li temenda d-Deċiżjoni
tal-Kunsill 2010/656/PESK u ġġedded il-miżuri restrittivi kontra
l-Côte d’Ivoire,
Wara li kkunsidra l-proposta konġunta
mir-Rappreżentant Għoli tal-Unjoni għall-Affarijiet Barranin u
l-Politika ta’ Sigurtà u l-Kummissjoni,
Billi:
(1)              
Fid-29 ta’ Ottubru 2010, il-Kunsill
adotta d-Deċiżjoni 2010/656/PESK[1]
li ġġedded il-miżuri restrittivi kontra l-Kosta tal-Avorju
Ir-Regolament (KE) Nru 174/2005[2]
jagħti effett lil dik id-Deċiżjoni fuq il-livell tal-Unjoni
billi jimponi restrizzjonijiet fuq l-għoti ta' assistenza relatata
mal-attivtajiet militari fil-Kosta tal-Avorju
(2)              
Id-Deċiżjoni 2011/[…]/PESK
ta’ […] temenda d-Deċiżjoni 2010/656/PESK fid-dawl
tal-Riżoluzzjoni tal-Kunsill tas-Sigurtà tan-Nazzjonijiet Uniti
tal-1980 (2011). Tipprovdi wkoll għal deroga speċifika fir-rigward
tal-projbizzjoni għall-għoti ta’ apparat għar-ripressjoni
interna lill-Kosta tal-Avorju.
(3)              
Dawk il-miżuri jaqgħu taħt l-ambitu
tat-Trattat dwar il-Funzjonament tal-Unjoni Ewropea u, għalhekk,
notevolment bil-ħsieb li tiġi żgurata l-applikazzjoni uniformi
tagħhom mill-operaturi ekonomiċi fl-Istati Membri kollha, hija
meħtieġa azzjoni regolatorja fil-livell tal-Unjoni sabiex jiġu
implimentati.
(4)              
Ir-Regolament (KE) Nru 174/2005 għandu
għaldaqstant jiġi emendat b’dan il-mod.
(5)              
Sabiex jiġi żgurat li l-miżuri
previsti f'dan ir-Regolament ikunu effettivi, dan ir-Regolament għandu
jidħol fis-seħħ minnufih,
ADOTTA DAN IR-REGOLAMENT:
Artikolu 1
Ir-Regolament (KE) Nru 174/2005 għandu
jiġi emendat kif ġej:
(1)          l-Artikolu 4(1) għandu
jiġi sostitwit bi:
“1.     B’deroga mill-Artikolu 2,
il-projbizzjonijiet imsemmija fih ma għandhomx japplikaw għal:
(a)     l-għoti ta' assistenza teknika,
finanzjament jew assistenza finanzjarja relatati ma’ armi u materjal relatat,
fejn tali assistenza jew servizzi jkunu maħsuba biss
għall-appoġġ u użu fir-rigward tal-Operazzjoni
tan-Nazzjonijiet Uniti fil-Côte-d’Ivoire (UNOCI) u l-forzi Franċiżi
li jappoġġawha;
(b)     l-għoti ta' assistenza teknika
relatata ma' apparat militari mhux letali maħsub unikament
għall-użu umanitarju u protettiv, inkluż tali apparat
maħsub għall-operazzjonijiet għall-ġestjoni tal-kriżi
mill-UE, in-NU, l-Unjoni Afrikana u l-Komunità Ekonomika tal-Istati tal-Afrika
tal-Punent (ECOWAS), fejn tali attivitajiet kienu wkoll approvati minn qabel
mill-Kumitat tas-Sanzjonijiet;
(c)     l-għoti ta' finanzjament jew
assistenza finanzjarja relatati ma’ tagħmir militari mhux letali
maħsub biss għall-użu umanitarju jew ta’ protezzjoni,
inkluż tali tagħmir maħsub għal operazzjonijiet ta’
mmaniġġar ta’ kriżijiet mill-UE, in-NU, l-Unjoni Afrikana u
l-ECOWAS;
(d)     l-għoti ta' assistenza teknika
relatata ma' armi u materjal relatat maħsuba unikament
għall-appoġġ jew għall-użu fil-proċess
tal-Côte-d’Ivoire tar-Riforma fis-Settur tas-Sigurtà, skont talba formali
mill-Gvern tal-Côte-d’Ivoire, kif approvat minn qabel mill-Kumitat
tas-Sanzjonijiet;
(e)     l-għoti ta' finanzjament jew
assistenza finanzjarja relatata ma’ armi u materjal relatat maħsuba biss
għall-appoġġ jew għall-użu fil-proċess
tal-Côte-d’Ivoire tar-Riforma fis-Settur tas-Sigurtà, skont talba formali
mill-Gvern tal-Côte-d’Ivoire; 
(f)      il-bejgħ jew provvisti trasferiti
jew esportati temporanjament lejn il-Côte d′Ivoire lill-forzi ta’ Stat li
qed jieħu azzjoni, taħt il-liġi internazzjonali, unikament u
direttament biex jiffaċilita l-evakwazzjoni tal-persuni bin-nazzjonalità
tiegħu u ta’ dawk li lejhom għandu responsabbiltà konsulari fil-Kosta
tal-Avorju, fejn dawn l-attivitajiet ikunu ġew ukoll approvati minn qabel
mill-Kumitat tas-Sanzjonijiet;
(g)     l-għoti ta' assistenza teknika,
finanzjament jew assistenza finanzjarja relatata ma' apparat militari mhux
letali maħsub unikament biex jippermetti lill-forzi ta' sigurtà tal-Kosta
tal-Avorju sabiex jużaw saħħa xierqa u proporzjonata biss waqt
iż-żamma tal-ordni pubblika."
(2)          L-Artikolu 4a huwa
sostitwit bi: 
“Artikolu 4a
1.      B’deroga mill-Artikolu 3, l-awtorità
kompetenti, kif elenkata fl-Anness II, tal-Istat Membru fejn l-esportatur jew
il-fornitur tas-servizzi huwa stabbilit tista' tawtorizza, taħt dawk
il-kundizzjonijiet li hi tqis xierqa, il-bejgħ, il-fornitura,
it-trasferiment jew l-esportazzjoni ta' tagħmir mhux letali elenkat
fl-Anness I jew l-għoti ta' assistenza teknika, finanzjament jew
assistenza finanzjarja relatati ma' tali tagħmir mhux letali, wara li tkun
iddeterminat li t-tagħmir mhux letali kkonċernat huwa maħsub
biss biex jippermetti lill-forzi ta' sigurtà Ivorjani jużaw biss forza
xierqa u proporzjonata waqt iż-żamma tal-ordni pubbliku.
2.      B'deroga mill-Artikolu 3, l-awtorità
kompetenti, kif imniżżla fl-Anness II, tal-Istat Membru fejn
l-esportatur jew il-fornitur tas-servizzi huwa stabbilit tista' tawtorizza,
skont tali kundizzjonijiet li hija tqis xierqa, il-bejgħ, il-fornitura,
it-trasferiment jew l-esportazzjoni ta' apparat li jista’ jintuża
fir-ripressjoni interna mniżżla fl-Anness I, li huwa maħsub
unikament għall-appoġġ tal-proċess tal-Kosta tal-Avorju
tar-Riforma fis-Settur tas-Sigurtà, kif ukoll l-għoti ta' assistenza
teknika, finanzjament jew assistenza finanzjarja relatata ma' tali apparat
3.      L-Istat Membru rilevanti għandu
jinforma lill-Istati Membri l-oħrajn u lill-Kummissjoni bi kwalunkwe
awtorizzazzjoni li tkun saret skont dan l-Artikolu fi żmien
ġimgħatejn mill-awtorizzazzjoni.” 
4.      L-ebda awtorizzazzjoni ma għandha
tingħata għal attivitajiet li diġà seħħew.”
Artikolu 2
Dan ir-Regolament għandu jidħol
fis-seħħ fil-jum tal-pubblikazzjoni tiegħu f' Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussel, […]
                                                                       Għall-Kunsill
                                                                       Il-President
                                                                       […]
[1]               ĠU L 285, 30.10.2010, p. 28.
[2]               ĠU L 29, 2.2.2005, p. 5.